**БАЙГАЛЬ ОРЧНЫ АУДИТ ХИЙХ МЭРГЭШСЭН БОЛОВСОН ХҮЧИН БЭЛТГЭХ**

**СУРГАЛТЫН ГЭРЭЭ**

*2015 оны ...... сарын ...... өдөр Дугаар 15/... Улаанбаатар хот*

Энэхүү гэрээг нэг талаас Сургалт зохион байгуулагч тал, түүнийг төлөөлж сургалтын зохицуулагч …, нөгөө талаас сургалтад хамрагдахыг хүсэгч ......................................................... регистрийн дугаартай ................................................... овогтой ............................................. (цаашид “Суралцагч” гэх) нарын байгаль орчны аудитын сургалтыг чанартай зохион байгуулах, мэргэжлийн багшлах бүрэлдэхүүнээр хичээл заалгах, сургалтын орчинг бүрдүүлэх, шалгалт авах, гэрчилгээ олгох, суралцагч талаас сургалтанд бүрэн хамрагдаж, холбогдох шалгуурыг хангаснаар байгаль орчны аудиторын эрх авахтай холбоотой талуудын дунд үүсэх харилцааг зохицуулахаар дор дурьдсан нөхцөлөөр байгуулав.

**Нэг: Ерөнхий зүйл**

* 1. “Сургалт зохион байгуулагч тал” гэдгийг Байгаль Орчин, Ногоон Хөгжлийн Яамны захиалгаар Монгол Улсын Их Сургууль (цаашид “МУИС” гэх)-ийг хамтатган ойлгоно.
	2. Сургалт нь нийт 10 кредит байна.
	3. Сургалтын хугацаа нь 2015 оны … сарын …-наас 2015 оны … сарын … хүртэл байна.
	4. Талууд гэрээнд гарын үсэг зурснаар гэрээ хүчин төгөлдөр болж, суралцагчийн сургалтад суух эрх нээгдэнэ. Суралцагч гэрээнд гарын үсэг зурсан нь уг гэрээний нөхцөлийг хүлээн зөвшөөрсөнд тооцогдоно.

**Хоёр: Сургалт зохион байгуулагч талын эрх үүрэг**

* 1. Сургалт зохион байгуулагч тал нь дараах эрх, үүрэгтэй. Үүнд:
		1. Сургалтын нээлт, хаалтыг ажиллагааг зохион байгуулах;
		2. Сургалт явагдах анги танхим, багшлах боловсон хүчин, ном сурах бичиг гэх мэт сурах орчноор хангах;
		3. Сургалтын бүртгэл, сонгон шалгаруулалтыг БОНХЯ-тай хамтран зохион байгуулах;
		4. Сургалтын нийт ирц 80% хүрээгүй, сургалтын төлбөрийг бүрэн төлөөгүй, сургалтын явцад олгосон гарын авлага, холбогдох материал, эд зүйлсийг буцааж өгөлгүй, завшсан суралцагчийг шалгалтанд оруулахгүй байх;
		5. Сургалтын явцад суралцагч талаас гарсан санал хүсэлтийг хүлээн авч, шийдвэрлэх;
		6. Сургалтын төгсгөлд мэргэжлийн шалгалтыг зохион байгуулж, дүнг боловсруулан гаргах, түүнийгээ суралцагч болон БОНХЯ-нд мэдээлэх;
		7. Шалгалтын дүнг үндэслэн байгаль орчны мэргэшсэн аудиторын гэрчилгээг шалгалтад тэнцсэн суралцагчдад олгох ажлыг зохион байгуулах;

**Гурав: Суралцагчийн эрх үүрэг**

* 1. Суралцагч нь дараах эрх, үүрэгтэй. Үүнд:
		1. Сургалтын нээлт, хаалтын ажиллагаанд оролцох;
		2. Сурах орчин, ном сурах бичгээр хангагдах;
		3. Сургалтын төлбөрийг бүрэн төлөх;
		4. Сургалтын ирц бүрдэж, энэ гэрээний 5.1, 5.2-т заасныг зөрчөөгүй тохиолдолд сургалтын төгсгөлд шалгалтад орж, дүгнүүлэх;
		5. Хичээлийн ирц 80% ба түүнээс дээш бүрдэж, шалгалтад 80 ба түүнээс дээш оноо авсан, мөн БОНХ-ийн Сайдын 2013 оны А-126 тоот тушаалаар батлагдсан Байгаль орчны аудит хийх эрх олгох журмын шаардлага хангасан тохиолдолд гэрчилгээ авах;
		6. Сургалтын төлөвлөгөө, агуулга, багшлах боловсон хүчний талаар МУИС-д санал хүсэлт гаргах;
		7. Шалгалтад тэнцээгүй тохиолдолд дараагийн сургалтын шалгалтад тухайн жилийн төлбөрийн 10%-тай тэнцэх төлбөрийг төлж, шалгалтад дахин хамрагдах;
		8. Сургалтын үед тараасан стандарт, гарын авлага, хуулийн эмхтгэл зэргийг авч явахгүй байх, шаардлагатай тохиолдолд хариуцаж буй зохион байгуулагчид бүртгүүлэх;

**Дөрөв: Сургалтын төлбөр ба хөнгөлөлт, шалгалтын нөхцөл**

* 1. Сургалтын төлбөр тухайн жилийн МУИС-ийн 1 кредит цагийн үнэлгээ ба суурь хураамжтай уялдан тогтоогдоно.
	2. Сургалтын төлбөрийг бүрэн барагдуулснаар шалгалтад орох эрх нээгдэнэ.
	3. Сургалтын хугацаа 14 ба түүнээс дээш хоног үргэлжлэх бөгөөд амралтын өдөр, давагдашгүй нөхцөл байдал, дээд удирдлагын шийдвэр, гэнэтийн өөрчлөлтөөс улбаалан дундаа завсарлагатай байж болно.
	4. Суралцагч нь сургалтад онол-эрхзүйн, дадлага, шалгалтын гэсэн хэсгүүдэд хэсэгчлэн хамрагдаж болох бөгөөд сургалтад хамрагдахдаа тухайн төлбөрийг харгалзуулан төлнө. Энэ нь зөвхөн сургалтын хөтөлбөрийн 20%-иас багагүй хэсэг нь өөрчлөгдсөн тохиолдолд хүчинтэй. Сургалтын хөтөлбөр түүнээс дээш хувиар өөрчлөгдсөн тохиолдолд сургалт зохион байгуулагч талын шийдвэрээр үргэлжлүүлэн суралцах эсэх нь шийдэгдэнэ. Энэ тухай албан тодорхойлолтыг сургалт зохион байгуулагч талаас гаргаж өгнө.
	5. Суралцагчийн ирц бүрдээгүй, шалгалтад тэнцээгүй, Байгаль орчны аудит хийх эрх олгох журмын шаардлага хангаагүй тохиолдолд аудиторын гэрчилгээг олгохгүй бөгөөд сургалтын төлбөрийг буцаан олгохгүй.

**Тав: Гэрээний хариуцлага**

* 1. Хичээлийн явцад саад болсон, багш нартай хүндэтгэлгүй харьцсан, маргалдсан, зүй бус шаардлага тавьсан суралцагчийг сургалт зохион байгуулагч сургалтаас хасах;
	2. Сургалтын ирц бүрдээгүй, анхан шатны бүртгэлд хамрагдаагүй, мэргэжлийн шалгуур хангаагүй (бакалаврын дипломоор нотлогдоно), ажилласан жил хүрээгүй (нийгмийн даатгалын дэвтэрээр нотлогдоно), сургалтын төлбөрөө бүрэн төлөөгүй суралцагчийг шалгалтад оруулахгүй.
	3. Шалгалтын явцыг дүрс бичлэгээр баталгаажуулах бөгөөд 2 ба түүнээс дээш удаа бусдад садаа болох, хуулбарлахыг оролдох, гар утас болон бусад техник тоног төхөөрөмж ашигласан тохиолдолд шалгалтын дүнг хүчингүйд тооцох ба 3.1.7-д заасан эрх хамаарахгүй болно.

**Зургаа: Бусад**

* 1. Танхимийн сургалтын үеийн тээврийн хөлс, өдрийн хоол болон эрүүл мэнд, эд хөрөнгийн даатгалын асуудлыг суралцагч өөрөө хариуцах ба үүнтэй холбогдон гарах асуудлыг сургалт зохион байгуулагч тал хариуцахгүй.
	2. Сургалтын хөтөлбөрт тусгагдсан хичээлүүд гаднаас уригдан зааж буй багш нарын хүсэлтээр өөрчлөгдөх магадлалтай.
	3. Дадлагын үеэр зөвхөн сургалт зохион байгуулагчдын зүгээс гаргасан авто тээврийн хэрэгслээр зорчих бөгөөд нэг сая хүртэлх үнэлгээтэй гэнэтийн ослын даатгалыг сургалтыг зохион байгуулагч тал, эд хөрөнгийн даатгалыг суралцагч хариуцна.
	4. Дадлага зохион байгуулагдаж буй газарт очоод, тухайн байгууллагын аюулгүй ажиллагаатай танилцаж, дагаж мөрдөнө.
	5. Дадлага хийж буй обьекттой танилцах үед талбайн аль хэсэгт ажиллах гэж байгаагаа хариуцаж буй зохион байгуулагчид мэдээллэж, зөвшөөрөл авна.
	6. Сургалтын хугацаанд архи, согтууруулах ундаа хэрэглэхийг хатуу хориглох бөгөөд хэрэглэсэн тохиолдолд сургалтад үргэлжлүүлэн оролцуулахгүй ба сургалтын төлбөрийг буцаан олгохгүй.
	7. Энэхүү гэрээ нь аудиторын гэрчилгээ авснаар, мөн тодорхой шалтгааны улмаас сургалтыг үргэлжлүүлэх боломжгүй болох, дараагийн сургалтад суралцах тодорхойлолт сургалт зохион байгуулагч талаас авснаар дуусгавар болно.

МУИС-ийг төлөөлж: Суралцагч:

Сургалтын зохицуулагч

… ........................ овогтой ............................